ПРОТОКОЛ № 12
от заседание на Комисия „Съдебна карта, натовареност и 
съдебна статистика” към Съдийската колегия на ВСС
3 април 2017 г.
/понеделник - 10,00 часа/

	Днес, 3 април 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА  отсъства
СОНЯ НАЙДЕНОВА

	

Присъстват от администрацията на ВСС експертни сътрудници към комисията: Красимира Василева - началник-отдел „ЮОДКВСС",  дирекция „Правна“, Румен Митев - началник-отдел "САОД", дирекция "ИТСС"; Елеонора Савова – началник-отдел „СК”, Емилия Петкова – главен експерт в отдел „САОД”, дирекция "ИТСС”.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва към дневния ред за днешното заседание следните допълнителни точки:
- Извлечение от протокол № 12/27.03.2017 г., т. 15 от заседание на Комисия по правни и институционални въпроси към Пленума на ВСС относно Доклад във връзка с номинации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати“  - като точка 3  от дневния ред;
- Таблица за натовареност на магистратите в съдилищата за 2016 г. – Приложение № 2 от обобщените статистически таблици за дейността на съдилищата – като точка 4 от дневния ред;
- Доклад относно отстраняване на технически пропуск в работната бланка образец по граждански дела I инстанция, Приложение № 3а към Правилата за оценка на натовареността на съдилищата – като точка 5 от дневния ред.

ПО ДНЕВНИЯ РЕД:

1. ОТНОСНО: Обобщена справка от отдел „САОД“ на ВСС в изпълнение на решение на КСКНСС по протокол № 9/06.03.2017 г., т. 1

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема за запознаване обобщена справка от отдел „САОД“ на ВСС в изпълнение на решение на КСКНСС по протокол № 9/06.03.2017 г., т. 1
1.2. Изисква от отдел „Съдебни кадри“ към дирекция „Съдебни кадри и конкурси на магистрати“ да предостави информация както следва:
- в кои окръжни съдилища има щатове за „младши съдии“, техният брой и колко от тях са заети;
- с оглед данните за обявяване на конкурсите как са разпределени щатовете по отделения/колегии.
1.3. След получаване на изисканата информацията по т. 1.2.,  същата да бъде съобразена с данните, съдържащи се в таблицата по т. 1.1. и да бъде допълнена липсващата информация. При необходимост да се изиска допълнително информация от председателите на окръжните съдилища на какъв принцип са разпределени младшите съдии по отделения – дали са фиксирани по отделения или по график.
1.4. Изпраща решението по т. 1.2. на отдел „Съдебни кадри“ на ВСС, за сведение и изпълнение.
1.5. Изпраща решението по т. 1.3. на Емилия Петкова – експертен сътрудник към комисията, за сведение и изпълнение.

2. ОТНОСНО: Предложение за изменения в Правилата за оценка на натовареността на съдиите /приети от ВСС с решение по протокол № 62/16.12.2015 г.; изм. и доп. по протокол № 15/24.03.2016 г.; изм. и доп. с решения на СК на ВСС по протокол № 23/08.11.2016 г. и по протокол № 29/20.12.2016 г.  

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема общо предложение от трите постоянни работни групи към комисията за изменения в Правилата за оценка на натовареността на съдиите, обсъдено на съвместна среща на работните групи, проведена на 31.03.2017 г. 
2.2. Предлага на Съдийската колегия на Висшия съдебен съвет като допълнителна точка към дневния ред за 04.04.2017 г. да разгледа и приеме следното решение:
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

ИЗМЕНЯ Правилата за оценка на натовареността на съдиите (приети от ВСС с решение по протокол № 62/16.12.2015 г.; изм. и доп. по протокол № 15/24.03.2016 г.; изм. и доп. с решение на СК на ВСС по протокол № 23/08.11.2016 г.; изм. и доп. с решение на СК на ВСС по протокол № 29/20.12.2016 г.), както следва:
1. В чл. 10 в текста на ал. 1 след думата „посочени“ се добавя изразът „за информация“.
2. Член 17 се изменя така:
„Чл. 17. (1) В срок до 31 януари на всяка календарна година администрацията на ВСС генерира електронна справка за индивидуалната натовареност на съдията за предходната година, която отчита разгледаните и приключени дела и техния коефициент за тежест, като отчита и другите дейности на съдията, описани в приложения № 5 - 7 от Правилата. 
(2) Справката по ал. 1 се прилага към кадровото досие на всеки съдия. Обобщена справка за индивидуалната натовареност на съдиите в съответния съд се прилага като неразделна част от годишния доклад, изготвян от административния ръководител.“
2. В текста на заглавието на чл. 32 думата „сложност“ се заменя с думата „тежест“.
3. Параграф 8 от Преходните и заключителни разпоредби се изменя така:
„§ 8. Първите годишни справки по чл. 17 обхващат дейността на съдиите и съдилищата за календарната 2017 година.“
4. В § 11 от Преходните и заключителни разпоредби в текста на ал. 1 след думите „Съдийската колегия“ се добавя изразът „в срок до 31.05.2017 г.“, а в текста на ал. 2 след края се добавя изразът „въз основа на данните от първите годишни справки за календарната 2017 година“.

2.3. Приема за сведение Протокол № 1 от среща на работната група по административни дела, сформирана към комисията, проведена на 31.03.2017 г..
2.4. Одобрява изразеното в протокола по т. 2.3. принципно становище на работната група по отношение на приетите нови законови изменения в разпоредби на ЗИНЗС, които предвиждат подсъдност пред административните съдилища, публикувани в ДВ, бр. 13 от 07.02.2017 г., а именно:
2.4.1. По отношение на ПАМ (принудителните административни мерки) –делата от този вид да се регистрират със статистически код 2400 „Други“ от Номенклатурата на статистическите кодове по административни съдилища, и да се разпределят в Група 30 от Приложение № 1 към Правилата за оценка на натовареността на съдиите с коефициент на тежест 0,9;
2.4.2. Исковите производства да се регистрират със статистически код 600 „Закон за отговорността на държавата  и общините за вреди“ от Номенклатурата на статистическите кодове по административни съдилища, и да се разпределят в Група 20 от Приложение № 1 към Правилата за оценка на натовареността на съдиите с коефициент на тежест 1,7;
2.4.3. Другите, които не са ПАМ и искови производства да се регистрират със статистически код 493 „Закон за изпълнение на наказанията и задържането под стража“ и да се разпределят в Група 18 от Приложение № 1 към Правилата за оценка на натовареността на съдиите с коефициент на тежест 0,6;
2.4.4. Кодовете, посочени в точки 2.4.1., 2.4.2. и 2.4.3, се прилагат само до момента, в който работната група по административните дела на следващата работна среща определи конкретни групи, кодове и коефициенти на тежест за всяко едно от изброените предложения.
2.5. Изпраща решението по т. 2.4. на административните съдилища, за сведение и изпълнение.

3. ОТНОСНО: Извлечение от протокол № 12/27.03.2017 г., т. 15 от заседание на Комисия по правни и институционални въпроси към Пленума на ВСС относно Доклад във връзка с номинации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за сведение извлечение от протокол № 12/27.03.2017 г., т. 15 от заседание на Комисия по правни и институционални въпроси към Пленума на ВСС относно Доклад във връзка с номинации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати“.
3.2. Дава възможност на членовете на комисията в случай, че имат предложения за номиниране, да ги предоставят в срок до 07.04.2017 г. на дирекция „Публична комуникация и протокол“.

4. ОТНОСНО: Таблица за натовареността на магистратите в съдилищата за 2016 г. – Приложение № 2 от обобщените статистически таблици за дейността на съдилищата.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за запознаване Таблица за натовареността на магистратите в съдилищата за 2016 г.
4.2. Предоставя справката по т.4.1. на всички комисии на ВСС, за сведение.

5. ОТНОСНО: Доклад относно отстраняване на технически пропуск в работната бланка образец по граждански дела I инстанция - Приложение № 3а към Правилата за оценка на натовареността на съдиите.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

5.1. Приема за сведение представения доклад относно отстраняване на технически пропуск в работната бланка образец по граждански дела I инстанция - Приложение № 3а към Правилата за оценка на натовареността на съдилищата.
5.2. Актуализира работната бланката образец по граждански дела I инстанция, Приложение № 3а към Правилата за оценка на натовареността на съдилищата, като заличава полето „Във връзка с чл. 57, ал. 2 от ПАС относно внасяне на делото за делба в архив (к.к. 0,3)“ от основанията за намаляване на първоначалния коефициент за тежест. 
5.3. Да се уведомят районните съдилища за промяната по т. 5.2., както и да бъде препубликувана в раздела на комисията на интернет сайта на ВСС коректната работна карта образец – Приложение № 3а към ПОНС.

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ